VS001341
Datum: 1990-04-16T02:00:00.000+02:00
datum_sodbe_i_stopnje: 2001-08-16T00:00:00.000Z
podrocje: višina odškodnine za nepremoženjsko škodo
institut: strah - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice
fischer: zelo hudi primeri
odskodnina: 16050000 SIT
opombe: II Ips 37/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Keramičarski delovodja.

## Škodni dogodek

Prometna nesreča.

## Poškodba

Izguba 13 zob v zgornji čeljusti in 14 zob v spodnji čeljusti, večkratni zlom zgornje čeljusti in večkratni zlom spodnje čeljusti. Posledično zaradi nošenja proteze se je pojavil tudi umik kosti alveolarnih grebenov. Številna poškodbena žarišča v čelnih režnjih možgan, postkomocijski sindrom in organska osebnostna motnja.

## Telesne bolečine

Že v prejšnjem postopku pravnomočno razsojeno.

## Strah

3250000 SIT Intenziven sekundarni strah glede izida zdravljenja tako glede poškodbe zob in čeljusti, kakor tudi pozneje za svoje zdravstveno stanje. Še vedno doživlja strah pred ponovno poškodbo ali boleznijo, ki bi imela vzrok v poškodbi.

## Zmanjšanje življenjske aktivnosti

12800000 SIT 60-odstotno zmanjšanje življenjskih aktivnosti po težki lobanjski možganski poškodbi. Upad mentalnega funkcioniranja, ki presega naravno izgubo za 27 odstotkov. Po treh letih od nezgode se je začel zavedati svojega okolja in svojega stanja. Danes se zaveda svoje hendikepiranosti in je zato v zadregi. Zaradi tega se izogiba družbe in medsebojnim stikom z ljudmi. Pred nesrečo je opravljal delo delovodje, veliko delal na terenu in bil v svojem poklicu zadovoljen. V zasebnem življenju je bil zelo aktiven, imel je družino, dva otroka v starosti 12 in 14 let, pomagal je na domači kmetiji, bil je aktiven v veslaškem klubu in občasno tudi tekmoval kot veteran, plesal v folklorni skupini, rad igral nogomet in bil pomočnik trenerja ekipe v domačem kraju. Po nezgodi je bil spoznan za invalida I. kategorije in invalidsko upokojen. Ima težave z glavoboli, razumevanja govora, prepoznavanja, je naglo razdražljiv in utrujen, občutljiv je na hrup in svetlobo in nespečen. Ni sposoben za nobeno pridobitno delo. Prav tako se ne more se ukvarjati z nobeno dejavnostjo, ki mu je pred nesrečo nudila veselje. Zaradi poškodbe čeljusti in zob je omejen oz. se mu pojavljajo težave in to predvsem pri odpiranju ust, hranjenju, pitju, govoru, britju, dotikih in spolnosti. Funkcionalna sposobnost stomatognetega sistema je zmanjšana za 80 odstotkov in se postopoma lahko še poslabša. Pričakovano je tudi poslabšanje zaradi atrofije alveolarnih grebenov, ki se je pojavila posledično zaradi nošenja proteze.

---

ZOR člen 200, 203